ການຮ່ວມມືລະຫວ່່າງຫວຽດນາມແລະ Timor Leste ມີບັນດາບາດກ້າວພັດທະນາຢ່າງຕັ້ງໜ້າ
ທ່ານຮອງນາຍົກລັດຖະມົນຕີ ຫວຽດນາມ ຮ່ວາງຈູງຫາຍ
ຕ້ອນຮັບທ່ານ Constancio da conceicao Pinto
(ພາບ: PhuongHoa)
ການພົວພັນມິດຕະພາບ ແລະ ການຮ່ວມມືລະຫວ່າງ ຫວຽດນາມ ແລະ Timor Leste ມີບັນດາບາດກ້າວພັດທະນາຢ່າງຕັ້ງໜ້າ. ທ່ານຮອງນາຍົກລັດຖະມົນຕີ ຫວຽດນາມ ຮ່ວາງຈູງຫາຍ ໄດ້ຢືນຢັນຄືດັ່ງກ່າວໃນວັນທີ 21/12, ທີ່ການຕ້ອນຮັບຄະນະຜູ້ແທນກະຊວງການຄ້າ, ອຸດສາຫະກຳ ແລະ ສິ່ງແວດລ້ອມ Timor Leste ໂດຍທ່ານລັດຖະມົນຕີ Constancio da conceicao Pinto ນຳໜ້າ, ຊຶ່ງພວມຢ້ຽມຢາມ ແລະ ເຮັດວຽກຢູ່ ຫວຽດນາມ. ທ່ານຮອງນາຍົກລັດຖະມົນຕີ ຮ່ວາງຈູງຫາຍ ຕີລາຄາສູງການຢ້ຽມຢາມ ຫວຽດນາມ ຂອງທ່ານລັດຖະມົນຕີ Constancio da conceicao Pinto ພ້ອມດ້ວຍຄະນະ ຈະເປັນຂີດໝາຍໃໝ່ໃນການຊຸກຍູ້ການພົວພັນຮ່ວມມືເສດຖະກິດ. 2 ປະເທດມີຄວາມສາມາດບົ່ມຊ້ອນ ແລະ ແງ່ຫວັງຮ່ວມມືຫລາຍຢ່າງ ໃນບັນດາຂົງເຂດ ພິເສດແມ່ນໃນຂົງເຂດກະສິກຳ, ພະລັງງານ, ໂທລະຄົມມະນາຄົມ, ສາທາລະນະສຸກ ແລະ ການສຶກສາ. ສ່ວນທ່ານລັດຖະມົນຕີວ່າການກະຊວງການຄ້າ, ອຸດສາຫະກຳ ແລະ ສິ່ງແວດລ້ອມ Timor Leste ເນັ້ນໜັກວ່າ: ເລື່ອງເພີ່ມທະວີການຮ່ວມມືກັບ ຫວຽດນາມ ແມ່ນໜຶ່ງໃນບັນດາບຸລິມະສິດຂອງລັດຖະບານ Timor Leste; ພ້ອມທັງ ສະເໜີການຮ່ວມມື ລະອຽດບາງຢ່າງ ໃນບັນດາຂົງເຂດ, ພິເສດແມ່ນເລື່ອງ ຫວຽດນາມ ສະໜັບສະໜູນ Timor Leste ເຂົ້າເປັນສະມາຊິກ ອາຊຽນ, ສົ່ງນັກຊ່ຽວຊານໄປຊ່ວຍເຫຼືອ Timor Leste ໃນຂົງເຂດການສຶກສາ ແລະ ວັດທະນະທຳ.
ແລະໃນວັນດຽວກັນ, ກະຊວງອຸດສາຫະກຳການຄ້າ ຫວຽດນາມ ແລະ ກະຊວງການຄ້າ ອຸດສາຫະກຳ ແລະ ສິ່ງແວດລ້ອມ ສາທາລະນະລັດ ປະຊາທິປະໄຕ Timor Leste ລົງນາມໃນບົດບັນທຶກຊ່ວຍຈຳກ່ຽວກັບການຄ້າຂາຍເຂົ້າສານ.
(ແຫຼ່ງຄັດຈາກ VOV)